**Kandavas pilsētas un pagastu apvienības 2022. gada čempionāts ZOLĪTĒ**

**NOLIKUMS**

**Mērķis un uzdevumi**

1. Veicināt lietderīgu brīvā laika pavadīšanu Tukuma novada iedzīvotājiem

2. Veicināt sacensību garu un veselīgu konkurenci iedzīvotāju starpā

3. Noskaidrot labākos „zolītes” spēlētājus Tukuma novadā

4. Saliedēt Tukuma novada pagastu un pilsētu iedzīvotājus

**Organizatori**

1. Čempionātu organizē Kandavas Kultūras un sporta centrs

2. Atbildīgais par čempionāta norisi Kandavas Kultūras un sporta centra sporta organizatore Līga Roze, tel.: 26239843, e-pasts – ligaroze@inbox.lv

3. Informācija par čempionātu pieejama [www.kandava.lv](http://www.kandava.lv).

**Laiks un vieta**

Sacensības notiek 4 posmos Cēres sporta hallē un Valdeķu kultūras namā:

1. posms Cēres sporta halle 11. martā

2. posms Valdeķu kultūras nams 18. martā

3. posms Valdeķu kultūras nams 25. martā

4. posms Cēres sporta halle 1. aprīlis

Sacensību sākums 18:00

**Dalībnieki un reģistrēšanās**

1. Ikviens Tukuma novada iedzīvotājs/a, reģistrējoties sacensību vietā

2. Dalība čempionātā ir bez maksas

**Noteikumi**

1. Zolītes čempionāts norisinās saskaņā ar valstī izsludinātajiem epidemioloģiskajiem noteikumiem un prasībām. Šie noteikumi čempionāta laikā var mainīties, tāpēc katram dalībniekam ir jāseko līdzi aktuālajai informācijai. (Ārkārtas situācijas laikā - Ministru kabineta rīkojums Nr. 720)

2. Zolītes turnīrs notiek “Zaļajā režīmā”, tas nozīmē, ka visiem čempionāta dalībniekiem pirms reģistrēšanās ir jāuzrāda derīgs COVID-19 vakcinācijas sertifikāts vai pārslimošanas sertifikāts, kā arī personu apliecinošs dokuments

3. Zolītes turnīra dalībniekiem ir jālieto maskas visu turnīra laiku, kā arī jāievēro droša distancēšanās

4. Sacensības tiks izspēlētas pēc tā sauktās Šveices sistēmas:

4.1. katrā posmā tiks aizvadītas 5 kārtas, katrā kārtā tiks izspēlētas 20 partijas;

4.2. pirmajā kārtā dalībnieki tiek salozēti pēc nejaušības principa, savukārt pēc pirmās kārtas dalībnieki spēlē zoli pēc iegūto punktu skaita, attiecīgi – labākie ar labākajiem; 4.3. pēc katras kārtas tiks summēti iegūtie punkti, posmā uzvarēs spēlētājs, kuram pēc 6 kārtām būs visvairāk punktu.

5. Vienāda punktu skaita gadījumā augstāku vietu ieņem spēlētājs, kuram vairāk 1. vietu, ja tās ir vienāda skaita, tad skatās 2. vietas utt.

6. Piesakoties sacensībām, dalībnieki apliecina, ka neiebilst savu personu datu izmantošanai sacensību protokolos, sacensību laikā organizatoru uzņemto fotogrāfiju un videomateriālu izmantošanai sacensību publiskajos materiālos.

7. Starpgadījumu un pārkāpumu gadījumā̄, organizatori ir tiesīgi pieņemt lēmumu par sankciju piemērošanu pret attiecīgo komandu vai dalībnieku.

8. Visas pretenzijas par sacensību norisi, rezultātiem u.tml. – iesniegt čempionāta organizatoram

**Dalībnieku vērtēšana un apbalvošana**

1. Kopvērtējuma individuālā ieskaite:

1.1. Individuālajā ieskaitē tiek ņemti vērā 3 labākie posmi;

1.2. Par uzvaru posmā spēlētājs saņem 1 punktu, par 2. vietu 2 punktus... (kuru vietu ieņem, tik punktus saņem);

1.3. Kopvērtējumā uzvar spēlētājs, kuram pēc 3.posmiem vismazāk punktu (tiek ņemti vērā 3 labākie posmi)

1.4. Vienāda punktu skaita gadījumā augstāku vietu ieņem spēlētājs, kuram vairāk 1. vietu, ja tās ir vienāda skaita, tad skatās 2. vietas utt.

1.5. Lai spēlētājs tiktu iekļauts kopvērtējumā, viņam obligāti jāpiedalās 3 posmos

2. Apbalvošana:

2.1. Pēc katra posma tiks apbalvoti labākie 6 šī posma spēlētāji ar Kandavas Kultūras un sporta centra diplomiem;

2.2. Kopvērtējumā apbalvoti ar kausiem tiks 1. -3. vietas ieguvēji, ar medaļām 4.- 6. vietas ieguvēji.